L 12/2
SL
Uradni list Evropske unije
19.1.2022
(5)
Trenutno dovoljeni pogoji in omejitve uporabe enološkega postopka zračenja ali dodajanja kisika v vrstični postavki 1 preglednice 1 dela A Priloge I k Delegirani uredbi (EU) 2019/934 so preveč omejevalni, saj dovoljujejo zgolj uporabo plinastega kisika.
Namesto tega bi se morali sklicevati na ustrezna spisa OIV 2.1.1 in 3.5.5, ki omogočata uporabo kisika in zraka.
(6)
Zaradi popolnosti bi se pogoji in omejitve uporabe enološkega postopka toplotne obdelave v vrstični postavki 2 preglednice 1 dela A Priloge I k Delegirani uredbi (EU) 2019/934 morali sklicevati na spise OIV, ki se nanašajo na toplotne obdelave, in sicer spise 2.3.6, 2.3.9, 3.5.4 in 3.5.10.
(7)
Čeprav OIV sprejema hladne obdelave, te trenutno niso vključene v preglednico 1 dela A Priloge I k Delegirani uredbi (EU) 2019/934.
Glede na njihov pomen v proizvodnji vina je primerno pod nekaterimi pogoji dovoliti njihovo uporabo in v navedeno preglednico dodati novo vrstično postavko.
(8)
Zaradi večje jasnosti je primerno določiti, katera inertna filtracijska sredstva so dovoljena v vrstični postavki 3 preglednice 1 dela A Priloge I k Delegirani uredbi (EU) 2019/934 s sklicem na ustrezne spise OIV, in sicer spise 2.1.11, 2.1.11.1, 3.2.2 in 3.2.2.1.
(9)
V vrstični postavki 5 preglednice 1 dela A Priloge I k Delegirani uredbi (EU) 2019/934 bi bilo zaradi doslednosti iz stolpca 2 treba črtati informacije o kategorijah vinskih proizvodov, pri proizvodnji katerih se lahko uporabi odstranjevanje žveplovega dioksida s fizikalnimi postopki, in v navedeno preglednico uvesti nov stolpec 3.
(10)
Člen 29 Delegirane uredbe Komisije (EU) 2018/273 (3) določa, da je treba številne obdelave vpisati v register iz člena 147(2) Uredbe (EU) št.
1308/2013.
Ta zahteva je navedena v nekaterih, vendar ne vseh ustreznih vrstičnih postavkah preglednice 1 dela A Priloge I k Delegirani uredbi (EU) 2019/934 ter v nekaterih dodatkih k Prilogi I k navedeni uredbi.
Za večjo doslednost znotraj Delegirane uredbe (EU) 2019/934 bi se bilo treba na to zahtevo sklicevati v vseh ustreznih vrstičnih postavkah preglednice 1, tako da se ta doda, kjer manjka, ter prenese, kadar je primerno, iz dodatkov k Prilogi I.
To se nanaša na stolpec 2 vrstičnih postavk 6, 10, 11, 12, 16, 17 in 18 preglednice 1 in dodatkov 5, 7, 8 in 10 k Prilogi I.
(11)
Točki 1(b) in (c) oddelka B dela I Priloge VIII k Uredbi (EU) št.
1308/2013 se sklicujeta na možnost povečanja naravnega volumenskega deleža alkohola grozdnega mošta oziroma vina z delnim zgoščevanjem.
Ta enološki postopek trenutno ni vključen v preglednico 1 dela A Priloge I k Delegirani uredbi (EU) 2019/934.
Zato je primerno, da se postopek dovoli in da se v navedeno preglednico doda nova vrstična postavka.
(12)
Z Resolucijo OIV-OENO 594A-2019 je bil določen nov enološki postopek, in sicer zmanjšanje avtohtonih mikroorganizmov v grozdju in moštu s prekinjenim visokotlačnim postopkom.
V preglednico 1 dela A Priloge I k Delegirani uredbi (EU) 2019/934 bi bilo zato treba dodati novo vrstično postavko.
(13)
Z Resolucijo OIV-OENO 594B-2020 je bil določen nov enološki postopek, in sicer obdelava moštov z neprekinjenimi visokotlačnimi postopki za odstranitev divjih mikroorganizmov.
V preglednico 1 dela A Priloge I k Delegirani uredbi (EU) 2019/934 bi bilo zato treba dodati novo vrstično postavko.
(14)
Z Resolucijo OIV-OENO 616-2019 je bil določen nov enološki postopek, in sicer obdelava zdrozganega grozdja z ultrazvokom za spodbujanje ekstrakcije njegovih spojin.
V preglednico 1 dela A Priloge I k Delegirani uredbi (EU) 2019/934 bi bilo zato treba dodati novo vrstično postavko.
(3) Delegirana uredba Komisije (EU) 2018/273 z dne 11. decembra 2017 o dopolnitvi Uredbe (EU) št.
1308/2013 Evropskega parlamenta in Sveta glede sistema dovoljenj za zasaditev vinske trte, registra vinogradov, spremnih dokumentov in certificiranja, registra o prejemu in izdaji, obveznega prijavljanja, uradnega obveščanja in objavljanja sporočenih informacij ter o dopolnitvi Uredbe (EU) št.
1306/2013 Evropskega parlamenta in Sveta glede ustreznih preverjanj in kazni, spremembi uredb Komisije (ES) št.
555/2008, (ES) št.
606/2009 in (ES) št.
607/2009 ter razveljavitvi Uredbe Komisije (ES) št.
436/2009 in Delegirane uredbe Komisije (EU) 2015/560 (UL L 58, 28.2.2018, str. 1).